Зацвердзіўшы прагноз сацыяльна-эканамічнага развіцця і бюджэт раёна на 2017 год (з дакладам па бюджэце выступіла начальнік фінансавага аддзела райвыканкама Іна Глаз), дэпутаты зацвердзілі і рэгіянальныя комплексы мерапрыемстваў па рэалізацыі ў раёне Дзяржаўных праграм “Здароўе народа і дэмаграфічная бяспека Рэспублікі Беларусь”, “Культура Беларусі”, “Адукацыя і маладзёжная палітыка”, а таксама праграмы развіцця аграрнага бізнесу ў Рэспубліцы Беларусь, усе яны разлічаны на перыяд з 2016 па 2020 год. Каб гэтыя праграмы не засталіся на паперы, а былі выкананы, зазначыў старшыня раённага Савета дэпутатаў Андрэй Баброўнік, нам усім патрэбна шмат і плённа працаваць. Такую думку дэпутаты і павінны данесці ў калектывы, дзе яны працуюць, і да ўсіх выбаршчыкаў, сярод якіх яны жывуць.